Mu program Entanda ya Buganda eweerezebwa ku CBS ku mutuku gwa radio ogwa 88.8 ne ku youtube CBSFM UG Official Channel nga 22.11.2022; abamegganyi Ssennono John Bosco eyafunye obugoba 24 ne Ssemaganda Gerald eyafunye 20, baayiseewo okwesogga olumeggana oluddako ate Lumala Grace eyafunye 6 yawanduse.
Program Entanda ya Buganda ekutuusibwako Home Connect Properties U Ltd.
Bino by’ebibuuzo ebyababuuziddwa;
1. Essaza lya Buganda lino bweryalumbibwa mmongoota, abatuuze baamu baasengusibwa ne batwalibwa mu ssaza eddala, ssaza ki – Buddu.
2. Erinnya eddala Abaganda lyebayita akawunga ka kasooli – Bbando.
3. Olugero luno lutuyigiriza ki, Kaswa kampi bwebuzannyiro bw’endiga – Lutuyigiriza okwewala okukola ebintu ebiyinza okutuviiramu okunyoomebwa.
4. Ennaku z’omwezi President Museveni lweyasooka okulayira – 29 January,1986.
5. Omwana omuwere alwadde obulwadde nebumufuula wakyenvu yenna, abuvumula atya? – Amwanikako mu kasana ne mukyogero n’ateekamu akaddo, Nnamukasa oba Mukasa.
6. Engeri bbiri Omuganda zaayitamu okukuuma obuyonjo bw’enzizi – Bazeerura n’okusimako emikutu okutambuza amazzi.
7. Ekiwuka kimu Omuganda kyeyeeyambisa okugera obudde – Ejjanzi.
8. Amakulu ga mirundi ebiri ag’ekigambo okuloga – Okukozesa eddagala okulwaza oba okwonoona emikisa gy’omulala oba okuvumula endwadde.
9. Mu lulimi oludda ku kasooli mulimu ekigambo masimbisimbi – Kasooli okutobeka langi mu mpeke ze.
10. Kyakuyiga ki ekiri mu lugero, Gwosenvuza mu buto akusenvuza mu bukadde – Lutuyigiriza okujjukinga abo baatuyamba bwetwali nga tuli mu bwetaavu.
11. Amannya g’omubaka omukyala owa Parliament akiikirira Kampala – Shamim Malende.
12. Kiki ekiwanuuzibwa ku nseenene okusituka nga mukyazikwata? – Kiwanuuzibwa nti buli gwezisanzeewo agwa eddalu.
13. Omusajja oli kale alina eggana ly’embwa – Omusajja oli alina ekyogoobe ky’embwa.
14. Omuganda muti ki gwayita ekikkaliro kya Ddungu – Ejjirikiti.
15. Ennono y’erinnya Ebola – Kigambibwa nti yasibuka ku mugga ogusangibwa mu Congo oguyitibwa Ebola awaasoka okulabikira obulwadde obwo.
16. Ekyokuyiga ekiri mu lugero – Nnalukalala buzira asegulirwa mu kkubo – Nti tulina okwewala ebintu ebiyinza okutuviirako obuzibu.
17. Bubaka ki obuli mu mubala gw’ekibiina ky’Olulimi Oluganda? – Tulina okwenyumiriza n’okwagala ennyo olulimi lwaffe.
18. Waliwo enva nga zirimwa ate nezisangibwa ne mu nsiko naddala ebisaka – Ensugga.
19. Wetwatuukidde twasanze Kabaka alya kyamisana – Twasanze Kabaka ali mu bibbo.
20. Okusinziira ku njogera z’Abaganda enjuba erya, mpa erinnya ly’omusajja awa enjuba eby’okulya – Kiwalabye.
21. Erinnya ly’Omutaka eyeddira Empindi omu ku bakuuma Nnamulondo – Omutaka Lukwanzi.
22. Mu lulimi oludda ku bafumbi b’emmere mulimu ekigambo kigabi, kitegeeza k i- Emmere bweba egaze olwoyayoya olujjako kye kigabi.
23. Olugero: Akumma ebijanjaalo – Akuwonya mbubi.
24. Enkoko eyitibwa Musuluba yeeba etya? – Yenkoko erina ebyoya ku magulu.
25. Engabo Omuganda gyayita Empaala yeeba etya – Yeba tebikkiddwako kantu konna.
26. Amaaso g’omuntu agabeera gakulukuta amaziga ebbanga lyonna gaweebwa linnya ki? – Gajjanga.
27. Mu lulimi lw’abalimi kiki kyebayita ekibwebwe – Lumonde omuwutta ennyo.
28. Emibala ebiri egikubirwa Nnamasole naye nga gyanjawulo – Kuzaala kuzibu, Nnyini kitiko talya bwampompogoma.
29. Olubugo abeddira Ekkobe lwebakomaga olweyambisibwa mu kusumika Kabaka luyitibwa lutya? – Olukinde.
30. Erinnya ly’omutuba okujjibwa ennanda ey’ennono – Omutuba gw’enteesa.
31. Ekisoko kitegeeza ki, Okukuba eky’omunkajumbe – Okubonyaabonya omuntu nga talina weyeekyusiza.
32. Enju enkulu bbiri ezisangibwa e Nnaggalabi Buddo – Ennyumba Bwanika n’ennyumba Buganda.
33. Omuntu Omuganda gwayita Sserulyamayenje yaaba atya? – Omuntu atafa ku bintu byabanne.
34. Olugero: Anaatera okuyomba -Tabula njogera.
35. Amakulu ga mirundi ebiri ag’ekigambo empewo – Empewo efuuwa omuntu n’empewo ekwata omuntu ku mutwe nga lubaale.
36. Ku nnyanja kubeerako ekikono ky’amazzi ekiyingira ku lukalu, kiweebwa linnya ki? – Ekyondo.
37. Ente ya Kabaka Ssebalijja e Buwambo gyalunda eyitibwa etya? – Nakawombe.
38. Enswera egendera ku mugugu ng’ezunga Omuganda agiyita atya? – Nnakunkunyedda.
39. Olusozi Ssala lusangibwa mu ssaza ki – Buddu.
40. Abaganda bagamba nti ekisenza entunda ku luggya eba nneeyisa ya nnyinimu, nneyisa ki eyo? – Njogera nnungi.
41. Ekifo awakolebwa emirimu gyonna egidda ku kuyiisa omwenge omuganda kiweebwa linnya ki? – Omuyiiro.
42. Ekikolwa eky’okunywa ku mwenge oguli mu kita, kiweebwa linnya ki? – Okukambiriza.
43. Empeta eyitibwa eggotto enaanikibwa Kabaka yekka, egenderwamu ki – Kugatta Kabaka ku Buganda.
44. Ebigambo bibiri ebiyinza okutegeeza akambe akaweddeko obwogi – Tuyinza okugamba nti akambe kakunguyidde oba kafuuye.
45. Olugero: Agenda y’alaba – Owebbuba talaga nnaku.
Bikungaanyiziddwa: Kamulegeya Achileo K
lug_Latn eng_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn cjk_Latn